מאיר סטולביץ

הרב מאיר סטולביץ (בכתיב יידי: סטאלעוויץ; ח' בכסלו תר"ל, 1870 – ל' בשבט תש"ט, 1 במרץ 1949) היה רבה האחרון של חסלביץ שבבלארוס, ולאחר עלותו לארץ ישראל כיהן כרבה של שכונת זיכרון משה בירושלים.

תולדותיו
נולד באיישישוק לר' אברהם סטולביץ. למד בווילנה ולאחר נישואיו היה תלמיד הרב אלכסנדר משה לפידות בעיר ראסיין, אצלו למד תשע שנים. נישא לרחל לאה בת שמואל ויינר מראסיין (נפטרה בערך בשנת תרע"ב) ולהם בן אחד. בתחילת דרכו ברבנות כיהן כרבה של גירטיגלה, בתפקיד זה החזיק כ-15 שנה. באותן שנים חיבר את החלק הראשון של ספרו "מבית מאיר". בהמשך נתמנה לרב בקפצווא שבפלך סובאלק, אולם כעבור כחצי שנה, עם פרוץ מלחמת העולם הראשונה, הוא ברח מעירו, נדד באוקראינה וכיהן בה ברבנות. לאחר מלחמת העולם מונה לרב בעיר שביז שבמחוז ויטבסק. לאחר כשש שנים החל לשמש ברבנות העיר חסלביץ והיה רבה האחרון של העיר.הרב י. ז. דיסקין, 'קהילת חאסלאוויץ' ורבניה', בתוך: העבר - רבעון לדברי ימי היהודים והיהדות ברוסיה, כרך ט, תל אביב אלול תשכ"ט, עמ' 148. 

בקיץ שנת תרפ"ט נישא בשנית לחיה גיטל, בתו של הרב יצחק יוספזון מהעיר איווה שבפלך וילנה. השלטונות הרוסים הערימו קשיים וצרות על מורי הוראה בארצו והחל משנת תר"ץ פתח במאמצים לעלות ארצה. בשנת תרצ"ב (1932) עלה לארץ ישראל עם אשתו בסיועו של הראי"ה קוק, והיה לידידו של האחרון.ראו: הרב משה צבי נריה, מועדי הראי"ה, תל אביב תש"מ, עמ' תקפח. בשנת תרצ"ד התמנה לרבה של שכונת זיכרון משה בירושלים,שערי ציון [יד, ז-ט], ניסן-סיון תרצ"ד, עמ' מב-מג. וכעבור מספר שנים נתמנה ליו"ר אגודת הרבנים ומורי הוראה בעיר. כן מסר שיעורים בישיבת עץ חייםרמה פינקל, האבא מסלבודקה, ירושלים חש"ד, עמ' 585. והיה מחברי המועצה הדתית בעיר.בוועד הקהלה, הצופה, 1 במאי 1938, עמ' 3; המועצה הדתית בהרכבה החדש, הארץ, 3 בינואר 1939, עמ' 3. היה מראשי "התאחדות הרבנים פליטי רוסיא ושאר ארצות". בשנת תרצ"ח הוציא לאור בירושלים את החלק השני של ספרו "מבית מאיר". 

חיבר את סדרת ספרי השו"ת "מבית מאיר" הכוללת שלושה כרכים.

נפטר ביום ל' בשבט תש"ט, 1 במרץ 1949.

 לקריאה נוספת 

 אגרות לראי"ה, ירושלים תש"ן, סי' רנט, עמ' שעה-שעז - באיגרת מפרט הרב סטולביץ קורות חייו, תוך בקשה מהראי"ה קוק לסייע לו לעלות ארצה

קישורים חיצוניים
 'סטולביץ, ר' מאיר', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 73 (, תמונה 1271).
 הרב כתריאל פישל טכורש, "שאלות ותשובות", הצופה, 17 במרץ 1939, עמ' 8


כתביו:





הערות שוליים

קטגוריה:רבנים בלארוסים
קטגוריה:חיסלוויצ'י: רבנים
קטגוריה:ישראלים ילידי ליטא
קטגוריה:אנשי העלייה החמישית
קטגוריה:ירושלים: רבני שכונות
קטגוריה:מחברי ספרי שו"ת
קטגוריה:זיכרון משה: אישים
קטגוריה:ישראלים שנולדו ב-1870
קטגוריה:ישראלים שנפטרו ב-1949